- كأنك الكل وكأنهم لا أحد 😻♥️
#ديمه
كعدت الصبح سويت روتيني وغيرت ملابسي ونزلت
لكيتهم كاعدين
ديمه: صباح الخير
الكل: صباح النور
كعدت باوعت شمس لابسه ملابس طلعه وتباوع عليه وهيه فرحانه
ديمه(وهيه ترفع حاجبها ): خير ست شمس وين طالعه من الصبح
شمس(بفرح): ويااج 😁
اباوع عليهم كاتمين ضحكتهم
ديمه: لا كولو غيرهة 🥺
علي: عفيه دمدم تحمليها واخذيها وياج والله البارحه ماخلتني انام الا كتلهة تروح وياج
ديمه: حراام عليكم هاي تعذبني 😫
مها: لا حبابه بس شوفيها ادم تسكت
ديمه: تريدوني اجيب استاذي واكله بلا زحمه بس خلي تشوفك ست شمس
علي : يلا عفيه هوة خوش ولد اكيد ميحجي شي
علي: عفيه ديمه هاي راح تموتني لخاطر اخوج حبيبج 🥺😘
ديمه: اوووف مااشي
شمس: يسسسس 😃💃
ديمه: 😑
خلصت ريوك واخذت شمس ورحنه للجامعه ....
وصلت ولكيتهم بالكراج مثل كل مرة رحتلهم
ديمه : صبااحووو
الكل : صباح الخير
شمس (وهيه تقلد عمتهة ): ثباحوو
الكل: هههههه صباح الورد
اجه ادم وشال شمس
ادم :صباحوو ياحلوة
شمس : ثباحو ياحلو
صار ادم يبوس بشمس ويحجي وياها ...
اوك غرت 🥺💔
زينب: ايي بنات عدجن محاضرة هسه
دعاء: ايي بعد ربع ساعه
ديمه: عزاا زين ذكرتني
زينب : وين جان بالج حب 😉
ديمه: هيج ويه الاكل 🙄😑
دعاء: وانتي شوكت مجان بالج ويه الاكل 😉😉